Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
15 ก.พ. 2559

SET ยังพักฐานต่อเนื่อง…แนะนำ Selective Buy กลุ่มหุ้นปันผลสูง
ดัชนี SET อยู่ที่ 1,290.54 จุด +14.05 จุด +1.10% ปริมาณซื้อขาย 14,622 ลบ.
แนวรับ : 1,270  แนวต้าน : 1,290 / 1,300
 
สรุปทิศทางและแนวโน้มตลาด
SET จะเกิดสัญญาณ “กลับตัว” เมื่อยืนเหนือ 1,290 จุด : SET ฟื้นตัวตามตลาดหุ้นต่างประเทศ และราคาน้ำมัน โดยเราคงเป้าหมายระยะสัปดาห์ที่ 1,320-1,350 จุด เหมือนเดิม ขณะที่ระยะสั้นลุ้นเกิดสัญญาณ “กลับตัว” ทางเทคนิคเมื่อทะลุ 1,290 จุด โดยกลยุทธ์ หลังยังเน้นหุ้น 3 กลุ่มต่อเนื่องจากรายงาน The Early Bird ได้แก่:-
1) High Dividend Yield: มองดอกเบี้ยในประเทศยังต่ำที่ 1.5% ไปจนถึงสิ้นปีนี้ แนะนำ “ซื้อ” INTUCH ADVANC KTB และ REIT/INFRA Fund อย่าง CPNRF BTSGIF
2) กำไรเติบโตดี และได้ประโยชน์จากดอกเบี้ยต่ำ: โดยเฉพาะกลุ่ม Micro Finance และ Leasing อย่าง GL TISCO KKP สำหรับ TISCO และ KKP คาดการณ์ปันผลสูง 4.5-5.0% สำหรับงบปี 2015 (ยังไม่ประกาศ) และเพิ่มขึ้นเป็น 5-5.7% ในปี 2016
3) ราคาน้ำมันดิบฟื้นตัว: และ Valuation ต่ำอย่าง PTT ขณะที่ TOP PTTGC ได้รับผลดีค่าการกลั่นสูง และ SGP คาดการณ์กำไร ไตรมาส 4/58 พลิกกลับจากขาดทุนในช่วงเดียวกันปีก่อน
GDP ไตรมาส4/58  ขยายตัว +2.8% จากปีก่อน ใกล้เคียงคาด: GDP ไตรมาส 4/58  ขยายตัว +2.8% จากปีก่อน ใกล้เคียงคาด ส่งผล GDP ปี 58 +2.8% จากปีก่อน  โดยได้รับปัจจัยหนุนจากยอดขายรถยนต์ที่ดีขึ้น (การปรับขึ้นภาษีสรรพสามิตรส่งผลให้ผู้บริโภคเร่งตัดสินใจซื้อรถ)
ทั้งนี้สภาพัฒน์ฯ ปรับลดคาดการณ์การเติบโตเศรษฐกิจปี 2016 ลงเหลือ 2.8-3.8% (เดิม 3-4%) จากความเสี่ยงการเติบโตเศรษฐกิจโลกที่เพิ่มขึ้นโดยเฉพาะเศรษฐกิจจีน ขณะที่ TNS คาดเศรษฐกิจจะเติบโต +3.3% ในปีนี้ โดยการเร่งตัดสินใจซื้อรถยนต์ในช่วง ไตรมาส 4/58  คาดว่าจะทำให้การบริโภค (Durable Goods) ชะลอตัวลงในช่วงไตรมาส1/59 ขณะที่ปัญหาภัยแล้งจะเป็นตัวกดดันรายได้ภาคการเกษตรต่อไปปีนี้
 
หุ้นที่น่าสนใจทางเทคนิค
GL “ซื้อ” ราคาหุ้นแกว่งขึ้นในกรอบ Uptrend Channel ระยะสั้น พร้อมปริมาณการซื้อขายสนับสนุน เครื่องมือ MACD และ DI+ เริ่มกลับมาชี้ขึ้นอีกครั้ง เป็นจังหวะซื้อเก็งกำไร มีแนวต้านแรกที่ 21.60 บาท และถัดไปที่ 22.00 บาท
VGI “ซื้อ” ราคาหุ้นเปิดฟื้นตัวขึ้นมาแรงหลังจากที่พักลงไป เครื่องมือ MACD และ DI+ ยังคงชี้ขึ้นอย่างต่อเนื่องยืนยันแนวโน้มขาขึ้น เป็นจังหวะซื้อตามเพื่อเก็งกำไร มีแนวต้านแรกที่ 4.56 บาท และถัดไปที่ 4.60 บาท
CKP “ซื้อ” ราคาหุ้นฟื้นตัวขึ้นมาดีจากเส้นค่าเฉลี่ยสามเดือน เครื่องมือ MACD และ DI+ ยังคงชี้ขึ้นอย่างต่อเนื่องยืนยันแนวโน้มขาขึ้น เป็นจังหวะซื้อตามเพื่อเก็งกำไร มีแนวต้านแรกที่ 2.36 บาท และถัดไปสั้นๆที่ 2.40 บาท